RC Handgemaak: May 2017
Naaldboekies vir Moedersdag
Het julle toe reg geraai?
Dit was 'n spesiale naald boekie wat ek vir elk van die moeders in my lewe gemaak het. Hulle almal is baie lief vir die een of ander vorm van naaldwerk. Ouma borduur graag, skoonma hou van klere maak en my ma is lief vir dol-las-werk (waar anders dink julle het ek vandaan gekom??? hehe)
Ek wou vir hulle iets prakties gee en natuurlik iets wat ek self gemaak het en lekker kon personolize. Toe ek hierdie boekies op Amy van The Nana Company se blog sien het ek dadelik geweet dat dit presies is wat ek vir hulle wil maak!
Julle kan gerus 'n draai op haar blog maak. Dis vol inspirerende goedjies en die oulikste tutoriale.
Dink julle nie dis die ideale en prettigste manier om jou naalde (wat so malkik tussen jou spelde kan verdwyn) te bere nie? Veral as jy 'n groot verskeidenheid naalde het om te organiseer. Daar is 4 filt bladjies in die boekie, waarvan die middelste 2 bietjie opgedollie is.
Nou moet ek nog net vir myself enetjie maak :)
Ek het hoeka lus om te leer borduur en dan sal hierdie boekie beslis handig te pas kom!!
Ek gaan ook 'n paar van hierdie boekies maak om te verkoop, so hou julle oȅ oop :)
Geplaas deur RC Handgemaak om 18:04 3 opmerkings:
Etikette: geskenke/gifts, naaldwerk/sewing
Worshond Jassie - VERKOOP
Grys en Blou Worshond Jassie - R90
Na aanleiding van die gewildheid van my vorige post oor die hondejassies wat ek gemaak het, het ek geweet dat ek beslis hierdie winter nog 'n paar jassies sal moet maak om op Hello Pretty te sit :)
Ek het besluit om te begin met jassies wat vir worshonde pas, want dit is die modelle wat ek het om mee te werk ;)
Ek sal stelselmatig ook ander groottes maak, as daar genoeg belangstelling is.
Ek sal ook weer jassies op bestelling maak met die honde se mates, want dit was laaskeer darem suksesvol. Ek moet net eers weer uitvind waar die materiaalwinkel is!!
Kyk net hoe mooi!!
Die jassie pas vir my so perfek en die materiaal vou so lekker om die lyfie.
Ek het die grys gekwilte materiaal spesiaal gekoop vir die projek. Dit lyk vir my so stylvol ;)
Ek het die binnekant met sagte baba blou flennie gevoer en met bypassende blou skuinsstrook omgeboor. Die jassie maak met dubbel klitsgras voor by die bors en onder die magie vas. So dit is nie nodig vir die hondjie om elke keer gerek en gestrek te word wanneer die jassie aan en uit getrek word nie. Dit is my gunsteling deel van hierdie ontwerp.
Hierdie jassie pas ook vir seuntjie-hondjies (as julle weet wat ek bedoel *knipoog*)
Ek gaan ook nog 'n pienk - en 'n pers jassie maak met dieselfde grys.
Ek sal die modelle net bietjie meer moet betaal, want ons het nou nie 'n dogtertjie-model nie ;)
Die jassies is op my Hello Pretty Winkel beskikbaar @ R90 elk.
Die jassies kan ook bietjie gepersonalize word deur 'n filt letter in een van die agterste hoeke aan te bring teen 'n ekstra R10.
Vir meer inligting kontak my by rchandgemaak@gmail.com
Geniet die res van die herfs weer!!
Die worshonde het omtrent pret met al die blare
Geplaas deur RC Handgemaak om 16:49 1 opmerking:
Saterdag, 20 Mei 2017
PlaasDiere Stilboekie - VERKOOP
Diere Stilboekie 2: Plaas Diere - VERKOOP
Julle het seker nie gedink dat julle so gou weer van my sal hoor nie neh?? :P
Dit voel of ek nogal op dreef is met die projekte, maar eintlik was die boekie baie naby aan klaar voor ons begin trek het en ek moes hom basies net aanmekaar sit ;)
Ek het die boekie op bestelling gemaak vir dieselfde tannie wat die ander diere stilboekie by my gekoop het.
Sy sȇ dat daardie dogtertjie so lief is vir die boekie en dat hy oral saam moet gaan - dit maak my hart sommer warm om dit te hoor!!
Die bestelling was vir 'n soortgelyke boekie en ek het toe op 'n plaas tema besluit, omdat dit hierdie keer vir 'n seuntjie bedoel is :)
En ek wou so graag 'n trekker in die boekie sit.
Ek is heel in my skik met hom, want die agterste wiel kan draai!!! :D
Die boekie is weer bedoel vir 'n klein baba, so ek het gesorg dat daar geen los deeltjies is nie en dat alles stewig vasgewerk is.
Ek het weer verskillende materiaal vir die agtergrond gebruik om kleur en tekstuur aan die boekie te gee.
Natuurlik moet daar 'n windpomp ook op die plaas wees.
Die hoender hennetjie spog met 3 spierwit eiers.
Die skapie is lekker sag en wollerig. Hy is meeste mense se gunsteling.
Blommie die koei kou aan 'n blommetjie.
Ek hoop dat hulle tevrede sal wees met hoe die boekie uitgekom het :)
Nou sal ek maar moet begin met die volgende een!!
Geplaas deur RC Handgemaak om 11:53 1 opmerking:
Saterdag, 13 Mei 2017
Ek kan nie glo dat ek so lanklaas 'n post geplaas het nie. Ek vra onverskoning.
Aan die ander kant het ek eintlik besluit om slegs goeie kwaliteit posts te plaas wanneer ek regtig ietsie het om met julle te deel, in teenstelling daarmee dat ek 3maal 'n week probeer blog het en dan so hard moes dink aan goed om vir julle te vertel. Dit haal die genot bietjie uit die blog-ding uit en ek wil net vir julle die beste kwaliteit leesstof, foto's en inspirasie hier op RC Handgemaak bied :)
Daar het so baie dinge gebeur hierdie laaste paar maande vandat ek laas met julle gesels het dat ek skaars kans gehad het om 'n stekie naaldwerk te doen!
Maar my masjien is weer uitgepak en afgestof en ek moes net agter hom inskuif en ietsie kreatief maak, al lyk dit nog of 'n orkaan my nuwe naaldwerk nessie getref het!!! hehehe
Heel snoesig, neh.
As my blog nou nie klaar 'n naam gehad het nie sou ek dit beslis "Die Pienk Kamer" genoem het
Dis nou my voor foto, ek sal nog bietjie organiseer en dan wys ek weer vir julle :)
Waar was ek nou eintlik??
Oja!! Moedersdag!! ♡
Ek wou graag vir al die moeders in my lewe ietsie spesiaal maak hierdie jaar, maar soos altyd het ek dit weer bietjie laat gelos (onthou dat die masjien diep weggebȇre was!) en sal ek nie die geskenkies voor môre by hul kan kry nie. Omdat ons so ver van almal af is.
Tog wou ek dit graag met julle deel. Daar is iets besonders daaraan om my handgemaakte goedjies met julle te deel en ek mis my blog ongelooflik baie. Ek kan mos nie die kans laat verbygaan nie!
Maar ek wil ook nou nie die verrassing vir die Moeders bederf nie.....
...so ek gaan net 'n paar skelm foto'tjies wys en jul sal nooit kan raai wat dit is nie!!
Ek het besluit om dit vir hul te pos - wanneer laas het jy ietsie spesiaal in die pos gekry??
Dan sal ek jul later weer update wanneer hul dit gekry het :)
Wat dink julle van die creative juices? :)
Wat doen julle hierdie naweek om jul Moeders te bederf?
'n Lekker warm ontbyt in die bed en 'n hele dag se koffie aandra terwyl sy net haar pantoffels onder die kombers kan sit en lees klink vir my na die ideale bederf vir hierdie koue weer wat ons hierdie naweek oorval :D
Ek wens alle MOEDERS 'n baie mooi moedersdag toe, vol bederfies, drukkies en soentjies en die geselskap van die mense wat vir jou lief is